Hõimuõhtute sarja raames tähistab Fenno-Ugria Asutus koostöös Tallinnas tegutsevate soome-ugri rahvaste kultuuriseltsidega täna  Kalevala päeva.    Hõimuõhtul räägib Kalevala märgimaailmast kultuuriloolane Karl Kello ning huvlistele näidatakse filmikatkendeid Lennart Meri filmist "Kaleva hääled".    Kandlel esitab vahepalu Piia Kaljukivi ning ingerisoome laule ja tantse esitavad Tallinna Ingerisoomlaste Seltsi ansamblid Kanerva ja Kataja. Esineb ka Ersa Kultuuriühingu Sjatko folklooriansambel.    28. veebruaril 1835. aastal kirjutas Elias Lönnrot rahvuseepose Kalevala eessõna. Seda päeva hakati hiljem  tähistama soome kultuuri päevana. Soomes heisatakse Kalevala päeval rahvuslipud ja toimub arvukalt pidulikke üritusi.    Soome-ugri rahvuspühasid tutvustava sarja üritus Tallinna Vanalinna Muusikamajas aadressil Uus tänav 16c algab kell 15 ning on tasuta.    Marek Kuul  RahvusRinghääling